
**ОШ ЖАРКО ЗРЕЊАНИН НОВИ САД**



**КРИТЕРИЈУМИ ЗА ОЦЕЊИВАЊЕ ИЗ БИОЛОГИЈЕ ЗА 7. РАЗРЕД**

**предметни наставници:**

***Кристина Којић***

**Критеријуми,начини, поступци и динамика оцењивања из предмета биологија за 6.разред**

Ученик се из предмета биологија оцењује на основу усмене провере постигнућа, писмене провере постигнућа и практичног рада, а у складу са програмом предмета .

Ученик се оцењује и на основу активности и његових резултата рада, а нарочито: излагања и представљања (изложба радова, резултати истраживања, модели, цртежи, постери, и др.), учешћа у дебати и дискусији, домаћих задатака, учешћа у различитим облицима групног рада, рада на пројектима а у складу са програмом предмета.

Постигнуће ученика из практичног рада, огледа, лабораторијске и друге вежбе, се на основу примене учениковог знања, самосталности, показаних вештина у коришћењу материјала, алата, инструмената и других

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

• **Иницијални тест** - обавља се на почетку школске године, у првој или другој недељи. Резултат иницијалног процењивања не оцењује се и служи за планирање рада наставника и даље праћење напредовања ученика.

**Усмено и писмено оцењивање успеха ученика**

• **Усмена провера постигнућа ученика** - обавља се у току оба полугодишта. Најмање једна оцена треба да буде на основу усмене провере постигнућа ученика.

**Одличан (5) добија ученик који:**

• је у потпуности савладао градиво,

• је сигуран и самосталан, брзо и логично закључује,

• успешно повезује садржаје, уочава корелације с другим предметима,

• зна применити знање у решавању проблемских задатака,

• брзо, тачно, опширно, логички и аргументовано одговара на постављена питања,

• самостално или у групи ради и презентира пројектне задатке,

• је одговоран према раду, наставницима, ученицима, и животном окружењу.

**Врло добар (4) добија ученик који:**

• има висок ниво и обим знања и степен разумевања програмских садржаја,

• спорије, али тачно, логично и углавном аргументирано одговара на постављена питања, уз евентуално постављање подпитања,

• поседује и успешно примењује стечена знања из биологије (уз мању помоћ наставника и висок степен ангажовања ученика),

• доноси закључке на већ наученим примерима,

• се повремено укључује тимски рад при изради пројектних задатака,

• је одговоран према раду, наставницима, ученицима, и животном окружењу.

**Добар (3) добија ученик који:**

**•** има просечан ниво и обим знања и степен разумевања програмских садржаја,

• полагано и углавном тачно одговара на постављена питања, уз помоћ наставника,

• углавном разуме наставне садржаје и деломично примењује стечена знања,

• изводи закључке уз помоћ наставника,

• је понекад и неспреман може изказати знање, способности и вештине из биологије,

• је одговоран према наставницима, ученицима, и животном окружењу**.**

**Довољан (2) добија ученик који:**

• има задовољавајући ниво и обим знања (не разуме у потпуности наставне садржаје и отежано примењује стечена знања),

• деломично и површно одговара на постављена питања уз помоћ наставника,

• уз знатну помоћ наставника на једноставан начин набраја и описује природне и биолошке процесе,

• код доношења закључака наилази на веће проблеме и несамостално доноси закључке.

**Недовољан (1) добија ученик који:**

**•** није достигао задовољавајући ниво и обим знања и разумевања програмских садржаја,

• не одговара на постављена питања и није усвојио кључне појмове,

• не разуме наставне садржаје и не примењује знање из биологије и у свакодневном животу,

• уз велику помоћ наставника непотпуно и несувисло описује биолошке појаве и процесе,

• не показује вољу за стицање биолошког знања,

• погрешно уочава биолошке процесе те доноси нелогичне закључке без разумевања.

• **Писмена провера постигнућа ученика** - обавља се по 2 пута у току оба полугодишта.

Начини оцењивања: Објективни тестови са допуњавањем, различити типови задатака.

**Тест се вреднује кроз проценте:**

|  |  |
| --- | --- |
| **Оцена** | **Опис оцене – проценат (бодови)** |
| Одличан (5) | 85-100 % |
| Врло добар (4) | 70-84 % |
| Добар (3) | 50-69 % |
| Довољан (2) | 30-49 % |
| Недовољан (1) | 0-29 % |

**Остале активности које улазе у оцену**

**Рад на часу -** је слободна процена наставника о учениковом раду током тромесечја/полугодишта/школске године. Рад на часу подразумева ученикову пажњу, праћење (слушање наставника или ученика док излажу), једном речју активно учествовање у наставном процесу.

**Пројекат–** (изведен у школи или код куће; израда модела, плаката, реферата, презентације на рачунару и сл.), индивидуално, у пару или у групи. **Ученик ради пројекат на одређену тему коју му задаје наставник.** Након завршетка пројекта ученик је у обавези је да пред осталим ученицима и наставником, пројекат одбрани. Временски оквир за израду пројекта зависи од његове обима. За рад на пројекту и за његово представљање другима ученик добија одговарајућу оцену.

**Свеска -** на крају полугодишта/школске године наставник може да оцени радну свеску ученика. Наставник оцењује садржај свеске, уредност, цртеже, додатне текстове...

• **Домаћи задатак** - наставник вреднује сваки домаћи задатак. 10 сакупљених евиденција се вреднују оценом одличан (5). Три неурађена домаћа задатка се вреднују оценом недовољан (1).

• **Ваннаставне активности** - подразумева ангажовање ученика у ваннастваним активностима као што су Дан природних наука, Обука из прве помоћи, као и током  излета, посета, конкурса... Три ангажовања током године, вреднују се оценом одличан (5).

• **Остало** -у закључну оцену за крај полугодишта/школске год. могу да уђу и остале активности и интересовања ученика, његова залагања, прикази занимљивих текстова из научно-популарне литературе, редован долазак на часове додатне и допунске наставе, припремне наставе.

* **Групни рад**

**ИНСТРУМЕНТ ЗА ПРАЋЕЊЕ И ВРЕДНОВАЊЕ ГРУПНОГ РАДА**

|  |  |  |  |
| --- | --- | --- | --- |
| **Елемент/критеријум** | **ОДЛИЧАН** | **ДОБАР** | **ПОТРЕБНА ЈЕ ПОМОЋ** |
| **Учешће чланова тима** | Сви чланови учествују | Учествују само неки чланови | Један или два члана доминирају |
| **Сарадња чланова тима** | Сви чланови добро сарађују | Неки чланови добро сарађују (постоји подела унутар групе) | Нема сарадње, расправљају се, исмевају једни друге. |
| **Комуникација** | Слушају и уважавају мишљења и коментаре других | Слушају и уважавају мишљења ученика који се наметну | Међусобно се уопште не слушају и не уважавају. |
| **Број исправно урађених задатака** | Сви или већина задатака | Неколико задатака | Мали број или ниједан |

**\*Оцена пројекта/практичног / групног рада:**

|  |  |
| --- | --- |
| **Одличан (5)** | -Ученик је посебно,мотивисан, креативан, одговоран у раду, поштује друге, редован у извршавању обавеза;  -даје креативне примедбе и предлоге;  - поштује правила рада;  -у презентовању је јасан и уме да искаже суштину;  -уочава битно и разликује га од небитног;  -зна добро да организује и води рад у групи;  -има високо развијено критичко мишљење. |
| **Врло добар (4)** | -мотивисан је и редовно извршава задатке;  -решава проблеме користећи научне садржаје;  -поштује правила рада  -подржава рад групе и потстиче их на рад;  -поуздан, марљив и одговоран;  -презентује тачне податке. |
| **Добар (3)** | -у подели задатака групе потребна помоћ наставника;  -за рад потребна помоћ,постицај и усмеравање;  -спор и непрецизан у презентацији;  -теже исказује своје мишљење;  -није самосталан, прати друге;  -научено градиво примењује погрешно;  -делимучно поштује правила рада. |
| **Довољан (2)** | -ради на нивоу присећања;  -у групи почиње да ради на интервенцију наставника;  -задатак делимично завршава и има грешака;  -површан у раду и поштовању правила;  -углавном је пасиван у групи. |
| **Недовољан (1)** | -незаинтересован за рад, омета друге;  -потстицање и помоћ га не мотивишу на рад  -не поштује правила понашањ у групи;  -тражи пуну пажњу и индивидуалан приступ. |

**Презентација ( ППТ, пано, плакат постер)**

|  |  |  |
| --- | --- | --- |
| **Садржај** | **Начин излагања** | **Реакција слушалаца** |
| • Обухваћени су сви важни делови садржаја  Презентација је добро видљива и јасна  след излагања је логичан  Одабир слика и графикона је у складу са презентацијом | • Изражавање је  а) довољно гласно  б) правилно  в) јасно | • слушаоци са пажњом прате  презентацију  • укључују се питањима и  коментарима |

ПРЕДВИЂЕНИ ИСХОДИ ИЗ ПРЕДМЕТА БИОЛОГИЈА

|  |  |  |
| --- | --- | --- |
|  | Област/Тема | Исходи |
| 1. | ЈЕДИНСТВО ГРАЂЕ И ФУНКЦИЈЕ КАО ОСНОВА ЖИВОТА | - упореди грађу животиња, биљака и бактерија на нивоу ћелија и нивоу организма;  - повеже грађу и животне процесе на нивоу ћелије и на нивоу организма;  - одреди положај органа човека и њихову улогу;  - цртежом или моделом прикаже основне елементе грађе ћелије једноћелијских и вишећелијских организама;  - користи лабораторијски прибор и школски микроскоп за израду и посматрање препарата;  - хумано поступа према организмима које истражује;  - користити ИКТ и другу опрему у истраживању, обради података и  приказу резултата;  - табеларно и графички представи прикупљене податке и изведе одговарајуће закључке;  - разматра, у групи, шта и како је учио и где та знања може да примени. |
| 2. | ЖИВОТ У ЕКОСИСТЕМУ | - направи разлику између животне средине, станишта, популације екосистема и еколошке нише;  - размотри односе међу члановима једне популације, као и односе између различитих популација на конкретним примерима;  - илуструје примерима међусобни утицај живих бића и узајамни однос са животном средином;  - истражи утицај средине на испољавање особина, поштујући принципе научног метода;  - користити ИКТ и другу опрему у истраживању, обради података и  приказу резултата;  - табеларно и графички представи прикупљене податке и изведе одговарајуће закључке;  - разматра, у групи, шта и како је учио и где та знања може да примени. |
| 3. | НАСЛЕЂИВАЊЕ И ЕВОЛУЦИЈА | - идентификује примере природне и вештачке селекције у окружењу и у задатом тексту/илустрацији;  - повеже еволутивне промене са наследном варијабилношћу и природном селекцијом;  - користити ИКТ и другу опрему у истраживању, обради података и  приказу резултата;  - табеларно и графички представи прикупљене податке и изведе одговарајуће закључке;  - разматра, у групи, шта и како је учио и где та знања може да примени. |
| 4. | ПОРЕКЛО И РАЗНОВРСНОСТ ЖИВОТА | групише организме према особинама које указују на заједничко порекло живота на Земљи;  - одреди положај непознате врсте на „дрвету живота”, на основу познавања општих карактеристика једноћелијских и вишећелијских организама;  - користити ИКТ и другу опрему у истраживању, обради података и приказу резултата;  - табеларно и графички представи прикупљене податке и изведе одговарајуће закључке;  - разматра, у групи, шта и како је учио и где та знања може да примени |
| 5. | ЧОВЕК И ЗДРАВЉЕ | - прикупи податке о радовима научника који су допринели изучавању људског здравља и изнесе свој став о значају њихових истраживања;  - одржава личну хигијену и хигијену животног простора у циљу спречавања инфекција;  - доведе у везу измењено понашање људи са коришћењем психоактивних супстанци;  - збрине површинске озледе коже, укаже прву помоћ у случају убода инсеката, сунчанице и топлотног удара и затражи лекарску помоћ кад процени да је потребна;  - повеже узроке нарушавања животне средине са последицама по животну средину и људско здравље и  делује личним примером у циљу заштите животне средине;  - користити ИКТ и другу опрему у истраживању, обради података и приказу резултата;  - табеларно и графички представи прикупљене податке и изведе одговарајуће закључке;  - разматра, у групи, шта и како је учио и где та знања може да примени. |

• **Закључна оцена** утврђује се на крају првог и другог полугодишта, на основу свих појединачних оцена (\*најмање четири оцене током полугодишта) које су унете у дневник од почетка школске године.Закључна оцена не може да буде већа од највеће појединачне оцене уписане у дневник, добијене било којом техником провере знања.

Закључна оцена на полугодишту не узима се у обзир приликом утврђивања аритметичке средине на крају другог полугодишта.